Document ID: /fineweb-2-swissfilter-quality_10-filterrobots/filtered/02696.jsonl.gz/129

Ибн Сино асарлари – инфекция билан курашаётган олимлар учун қўлланма
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Туркиянинг TRT давлат телерадиокомпанияси интернет саҳифасида шу сарлавҳа остида улуғ аждодимиз Ибн Синонинг беназир илмий кашфиётларига бағишланган мақола чоп этилди, деб хабар бермоқда «Дунё» АА мухбири.
Материал муаллифи – таниқли турк журналисти Уфук Нежат Ташжининг таъкидлашича, бугунги кунда бутун дунёда кенг қўлланаётган эпидемияни чеклаш усули – карантин бир пайтлар буюк олим ва мутафаккир Ибн Сино томонидан ўйлаб топилган ва илмий асослаб берилган.
«Дунё коронавирус пандемиясига дучор бўлган бир пайтда, Жаҳон соғлиқни сақлаш ташкилоти юқумли касалликлар тарқалишининг олдини олиш мақсадида касалликларни одамдан одамга юқишига қарши курашишда Ибн Сино ихтиро қилган карантин усулидан фойдаланишни талаб қилди», - деб ёзади муаллиф.
У Ибн Сино буюк зиёли ва замонавий тиббиётнинг отаси бўлган, дея таъкидлайди. Буюк аждодимиз тиббиёт ва астрономиядан тортиб, математика ва илоҳиётгача бўлган кўплаб соҳаларда катта тажриба тўплаган. Ғарбда у Авиценна номи билан танилган. Йирик олим сифатида минг йил аввал хавфли инфекцияларга қарши курашда беқиёс роль ўйнаган. Буюк мутафаккир ўзининг «Тиб қонунлари» асарида юқумли касалликлар тарқалишини камайтириш учун 40 кунлик карантин зарурлигини таъкидлаган.
Кейинги йилларда «Тиб қонунлари» замонавий тиббиётнинг асосига айланди. Қарийб 600 йил давомида дунё тиббиёт ҳамжамияти ушбу китобдан дарслик сифатида кенг фойдаланиб келди.
Ибн Сино биринчи бўлиб микроблар турли касалликларни келтириб чиқаришини аниқлаган. У, шунингдек, одамларда юқумли сариқ касаллиги ва куйдирги каби жиддий бактериал инфекцияларнинг пайдо бўлиш сабаблари ва жараёнларига ойдинлик киритган.
Инсон ички аъзолари фаолиятига жиддий хавф соладиган баъзи касалликларни даволашда у седация (сунъий кома) техникасини қўллаган. Шунингдек, олим сийдикда қанд миқдорини ўлчаш орқали диабетга ташхис қўйиш усулини ихтиро қилган.
Кўпгина тарихчиларнинг таъкидлашича, Ибн Сино барча тиббий хизматларини бепул амалга оширган.
Буюк итальян шоири Данте ўзининг «Илоҳий комедия»сида (La Divina Commedia) Ибн Сино ҳақида сўз юритган. Бугун дунёнинг кўплаб тиббиёт олийгоҳлари деворларида буюк аждодимизнинг сурати осилган. Ойнинг орқа томонидаги бир кратерга унинг номи берилган. Бир қанча давлатлар Ибн Сино хотирасига эсдалик тангалар ва медаллар чиқарган.
UzA